CELEX: 22009D0136
Language: el
Date: 2009-12-04 00:00:00
Title: Απόφαση της Μεικτής Επιτροπής του ΕΟΧ αριθ. 136/2009, της 4ης Δεκεμβρίου 2009 , για την τροποποίηση του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ

11.3.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 62/28
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 136/2009
   της 4ης Δεκεμβρίου 2009
   για την τροποποίηση του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε με την απόφαση αριθ. 28/2009 της Μεικτής Επιτροπής του ΕΟΧ της 17ης Μαρτίου 2009 (1).
            
         
               (2)
            
            
               Η απόφαση 2008/809/ΕΚ της Επιτροπής, της 14ης Οκτωβρίου 2008, σχετικά με τη μη καταχώριση ορισμένων ουσιών στο παράρτημα Ι, ΙΑ ή ΙΒ της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (2), πρέπει να ενσωματωθεί στη συμφωνία.
            
         
               (3)
            
            
               Η απόφαση 2008/831/ΕΚ της Επιτροπής, της 31ης Οκτωβρίου 2008, για τον καθορισμό νέας προθεσμίας όσον αφορά την υποβολή φακέλων σχετικά με ορισμένες ουσίες που θα πρέπει να εξεταστούν στο πλαίσιο του 10ετούς προγράμματος εργασίας που αναφέρεται στο άρθρο 16 παράγραφος 2 της οδηγίας 98/8/ΕΚ (3), πρέπει να ενσωματωθεί στη συμφωνία,
            
         ΑΠΟΦΑΣΙΖΕΙ:
   Άρθρο 1
   Στο παράρτημα ΙΙ της συμφωνίας, κεφάλαιο XV, μετά το σημείο 12λδ (απόφαση 2008/763/ΕΚ της Επιτροπής) παρεμβάλλονται τα ακόλουθα σημεία:
   
               «12λε.
            
            
               
                  32008 D 0809: Απόφαση 2008/809/ΕΚ της Επιτροπής, της 14ης Οκτωβρίου 2008, σχετικά με τη μη καταχώριση ορισμένων ουσιών στο παράρτημα I, ΙΑ ή IB της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (ΕΕ L 281 της 24.10.2008, σ. 16).
            
         
               12λστ.
            
            
               
                  32008 D 0831: Απόφαση 2008/831/ΕΚ της Επιτροπής, της 31ης Οκτωβρίου 2008, για τον καθορισμό νέας προθεσμίας όσον αφορά την υποβολή φακέλων σχετικά με ορισμένες ουσίες που θα πρέπει να εξεταστούν στο πλαίσιο του 10ετούς προγράμματος εργασίας που αναφέρεται στο άρθρο 16 παράγραφος 2 της οδηγίας 98/8/ΕΚ (ΕΕ L 295 της 4.11.2008, σ. 50).».
            
         Άρθρο 2
   Τα κείμενα των αποφάσεων 2008/809/ΕΚ και 2008/831/ΕΚ στην ισλανδική και τη νορβηγική γλώσσα, που δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση τίθεται σε ισχύ στις 5 Δεκεμβρίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 4 Δεκεμβρίου 2009.
      
         
            Για τη Μεικτή Επιτροπή του ΕΟΧ
         
         
            Η Πρόεδρος
         
         Oda Helen SLETNES
      
   
   
      (1)  ΕΕ L 130 της 28.5.2009, σ. 21.
   
      (2)  ΕΕ L 281 της 24.10.2008, σ. 16.
   
      (3)  ΕΕ L 295 της 4.11.2008, σ. 50.
   
      (4)  Δεν έχουν αναφερθεί συνταγματικές απαιτήσεις.